kardosdrur/scandi-wiki huggingface dataset:
Martin Vingaard

Martin Vingaard Hansen (født 20. marts 1985) er en dansk fodboldtræner og tidligere fodboldspiller, der er træner for F.C. Københavns U/17-hold. 

Som aktiv fodboldspiller spillede Martin Vingaard som midtbanespiller for bl.a. Esbjerg fB, FC København og FC Nordsjælland

Karriere 
Martin Vingaard er tidligere U/19- og U/20-landsholdsspiller og har spillet en enkelt ligalandsholdskamp. Som Esbjerg-spiller debuterede han på det danske A-landshold den 29. maj 2008 i en kamp mod Holland.

I sommeren 2009 skiftede han til FC København, og med denne klub blev han dansk mester i sin første sæson. Han scorede i begge FC Københavns UEFA-cup kampe mod Manchester City i 1/8 finalerne i 2009. Den 29. oktober 2010 scorede Martin Vingaard sit første mål i Champions League i 2-0 sejren over Panathinaikos.

Efter fire år i FC København blev Vingaard i sommeren 2013 solgt til FC Nordsjælland. Hans kontrakt udløb i sommeren 2016, hvorpå han skiftede til amerikanske Tampa Bay. Efter opholdet i Florida vendte han tilbage til Danmark i 2020, hvor han fik kontrakt med HB Køge, hvor han stoppede den aktive karriere.

Træner 
Den 29. september 2022 blev det offentliggjort, at Vingaard blev ansat som træner for FCK’s U/17-hold.

Titler 
F.C. København
Superligaen: 2008–09, 2009–10, 2010-11 & 2012-13
DBU Pokalen: 2008-09 & 2011-12

Referencer

Eksterne henvisninger 

 
 Martin Vingaard på superstats.dk
 Martin Vingaard  på fcn.dk

Fodboldlandsholdsspillere fra Danmark
Fodboldspillere fra Esbjerg fB
Fodboldspillere fra FC København
Fodboldspillere fra FC Nordsjælland
Fodboldspillere fra Tampa Bay Rowdies
Fodboldspillere fra HB Køge
Personer fra Odense
Lars Christian Nielsen

Lars Christian Nielsen (født den 17. juni 1979) er en dansk fodboldspiller. Han spiller i Kolding FC, hvor han skiftede til fra Esbjerg fB i sommeren 2008.

Da han kom til EfB fra SGI, var det som angriber, men han er siden omskolet til midterforsvarer. Han har tidligere spillet for AC Horsens på en lejeaftale, da denne klub lå i 1. division.

Lars Christian nåede at spille 91 kampe for Esbjerg fB's førstehold og score 2 mål.

Klubber:
 Sædding-Guldager Idrætsforening
 Esbjerg fB
 AC Horsens
 Esbjerg fB
 Kolding FC

Links 
 Profil på efb.dk

Fodboldspillere fra Danmark
Fodboldspillere fra Esbjerg fB
Fodboldspillere fra AC Horsens
Morten Friis Jensen

Morten Friis Jensen (født 6. april 1985) er en dansk tidligere fodboldspiller. Han har bl.a. spillet for Esbjerg fB, FC Fredericia og hollandske FC Emmen.

Morten Friis har spillet to U/17-landskampe, to U/19-landskampe samt seks U/20-landskampe for Danmark. For EfB var Morten kun med i 11 førsteholdskampe, trods titlen som topscorer på andetholdet i 2004, 2005, 2006 og 2007. I 2007-foråret i 1. division scorede Morten hele 11 mål for FC Fredericia.

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra FC Fredericia
Nicolai Høgh

Nicolai Høgh (født den 9. november 1983) er en dansk tidligere fodboldspiller, der bl.a. spillede i Esbjerg fB, norske Vålerenga og AB. Nicolai Høgh var igennem mange år, anfører for EfBs førstehold i superligaen. Han var bl.a med til at vinde pokalturneringen med EfB i 2013, som anfører.

Klubkarriere 
I juni 2013 skrev Høgh under på toethalvtårig kontrakt med Tippeligaen-klubben Vålerenga Fotball.

Den 1. februar 2015 skiftede Høgh til Akademisk Boldklub som 31-årig. I sommeren 2015 blev det offentliggjort, at hans kontrakt med AB ikke blive forlænget. Han opnåede 68 kampe for AB.

Han skiftede efterfølgende i sommeren 2017 til Greve IF.

Landsholdskarriere 
Han har spillet flere kampe på de danske U/20- og U/21-landshold.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Vålerenga IF
Fodboldspillere fra Akademisk Boldklub
Fodboldspillere fra Greve Fodbold
Mikkel Vendelbo

Mikkel Vendelbo (født den 15. august 1987) er en dansk fodboldspiller, der spiller i Skive IK.

I starten af 2014 indgik Vendelbo en aftale med den tyske klub Holstein Kiel frem til sommeren 2016.

I sommeren 2015 skiftede han til Silkeborg IF på en fireårig-kontrakt.

I sommeren 2019 skiftede han til Skive IK

Referencer

Eksterne henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra Hønefoss BK
Fodboldspillere fra Holstein Kiel
Fodboldspillere fra Silkeborg IF
Diamagnetisme

Diamagnetisme er et fænomen, der optræder i alle stoffer, der udsættes for et magnetfelt. Magnetfeltets påvirkning af stoffet gør, at der opstår et modsat rettet magnetfelt internt i stoffet, hvorved det ydre magnetfeltet svækkes - dvs. stoffet frastøder magnetfeltet.

Diamagnetisme skyldes de elektroner, som bevæger sig i orbitaler omkring materialets atomer. Når disse udsættes for et magnetfelt, påvirkes de af en kraft kaldet Lorentz-kraft, som stiger proportionalt med den magnetiske fluxtæthed i anden. Lorentz-kraften drejer orbitalerne så elektronernes bevægelse danner et magnetfelt, der er modsat rettet det påtrykte. Dette er en konsekvens af Lenz' lov.

Er magnetfeltet tilpas stort (1...20 Tesla) kan mindre legemer som f.eks. flyveegern, frøer, hasselnødder, jordbær, store vanddråber og små mus svæve i luften, grundet diamagnetisme.

Kilder/referencer

Se også 
 Paramagnetisme
 Ferromagnetisme
 Susceptibilitet
 Meissnereffekt

Elektromagnetisme
Jonas Jensen

Jonas Jensen (født den 25. oktober 1985) er en dansk fodboldmålmand, der senest spillede i Esbjerg fB.

Klubkarriere 
Jonas har tidligere spillet ungdomsfodbold for Outrup Boldklub og Silkeborg IF. Som senior har han udover Esbjerg fB også spillet for FC Fyn og Skive IK hvor han har spillet 200 kampe i den danske 1. division.

Han forlod Esbjerg fB i slutningen af 2018 ved kontraktudløb, da parterne ikke kunne blive om en forlængelse af kontrakten.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Silkeborg IF
Fodboldspillere fra FC Fyn
Fodboldspillere fra Skive IK
Søren Rieks

Søren Krucov Rieks (udtales Rex, født den 7. april 1987) er en dansk fodboldspiller, der spiller i den svenske klub Malmö FF.

Karriere

Esbjerg 
Søren Rieks startede i Esbjerg fB som ungdomsspiller. Han slog for alvor igennem på Esbjergs førstehold i sæsonen 2007/08, hvor han etablerede sig som stamspiller på holdet og blandt andet var med til at spille klubben i pokalfinalen 2008. Rieks scorede to mål i finalen med Esbjerg tabte alligevel til Brøndby IF med 3-2. I sommeren 2008 forlængede Rieks sin kontrakt med Esbjerg frem til 2013. Han nåede dog ikke at spille kontrakten færdig da han i sommeren 2012 blev solgt til den hollandske klub NEC Nijmegen.

NEC Nijmegen 
I sommeren 2012 indgik Søren Rieks en treårig aftale med den hollandske Æresdivision-klub NEC Nijmegen. Her spillede han de følgende to sæsoner, men måtte efter en skuffende 2013-14 sæson se klubben rykke ned til den næstbedste liga i landet.

IFK Göteborg 
Rieks skiftede i august 2014 til den svenske traditionsklub IFK Göteborg. Her skrev han under på en kontrakt gældende for tre et halvt år.

Landshold 
Rieks har spillet på det danske U/21-landshold, og blev i december 2008 udtaget til Danmarks Ligalandshold.

Titler 
 Esbjerg fB
 1. division: 2011/12
 Individuelt
 Årets profil i 1. division kåret af Spillerforeningen: 2011

Eksterne henvisninger 
 Profil på efb.dk
 EfB indgår aftale med unge spillere
 Rieks udtaget til U/21 landsholdet
 Søren Rieks, all-time Superstats.dk

Referencer 

Fodboldspillere fra Danmark
Fodboldspillere fra Esbjerg fB
Fodboldspillere fra NEC Nijmegen
Fodboldspillere fra IFK Göteborg
Personer fra Esbjerg
Sune Gundersen

Sune Gundersen (født 15. august 1988) er en dansk tidligere fodboldspiller, der bl.a. spillede for Esbjerg fB.

Karriere 
Gundersen spillede i Aabenraa Boldklub, inden han i 2005 skiftede til Esbjerg fB på en treårig kontrakt. I sommeren 2010 skiftede Sune til FC Hjørring på en toethalvtårig kontrakt.

Blokhus FC 
I sommeren 2012 skiftede han til 2. divisionsklubben Blokhus FC. Her spillede han frem til 2013.

Referencer

Eksterne henvisninger 
 
 Sune Gundersen udtaget til U/20 landsholdet
 EfB skriver kontrakt med ynglingespiller
 3 spillere takker af i FC Hjørring (fchjoerring.dk) 

Fodboldspillere fra Danmark
Fodboldspillere fra Aabenraa Boldklub
Fodboldspillere fra Esbjerg fB
Fodboldspillere fra FC Hjørring
Fodboldspillere fra Jammerbugt FC
Hans Henrik Andreasen

Hans Henrik Andreasen (HHA) (født den 10. januar 1979 i Janderup) er en tidligere dansk fodboldspiller og nuværende assistenttræner i 2. divisionsklubben FC Sydvest 05. Han er desuden kendt som Den Hvide Klapperslange.

Som aktiv spiller har har spillet for bl.a  Janderup Billum Samarbejde (JBS), Varde IF, Esbjerg fB (rundede 300 kampe for EfB pr 31.05.2015), OB og Hobro. Han har endvidere spillet i den tyske klub Greuther Fürth.

Klubkarriere 
Han har spillet fra sommeren 05/06 til sommeren 07/08 for SpVgg Greuther Fürth (49 kampe, 6 mål). Hans Henrik Andreasen fik sit gennembrud i dansk fodbold, da han som fast mand var med til at genetablere Esbjerg fB i den bedste danske række i de første fem år efter årtusindskiftet. Han skiftede i sommeren 05/06 til den tyske klub Greuter Fürth, hvor han var fast mand på 2. Bundesliga-holdet. I sommeren 2007 skiftede han til OB hvor han fik debut den 19. juni 2007 i kampen St. Patrick's FC – OB 0-0 UEFA Cup.

Landsholdskarriere 
I landsholdssammenhæng har Andreasen spillet 12 kampe og scoret ét mål for det danske U-21 landshold.

Han debuterede for det danske A-landshold den 17. november 2010 i en venskabskamp mod Tjekkiet.

Referencer

Eksterne henvisninger 

Fodboldspillere fra Danmark
Fodboldspillere fra Odense Boldklub
Fodboldspillere fra Esbjerg fB
Fodboldspillere fra Greuther Fürth
Personer fra Ringkøbing
Erik Wahlstedt

Erik Wahlstedt (født 16. april 1976) er en svensk tidligere fodboldspiller. Han spillede blandt andet for IFK Göteborg, Helsingborg og Esbjerg.

Wahlstedt slog igennem i IFK Göteborg i Champions League i midten af 1990'erne som angriber, men blev i Esbjerg fB omskolet til at spille højre back.

Klubber
 1982-1992: BK Astrio
 1992-1997: IFK Göteborg
 1997-2001: Helsingborgs IF (180 kampe, 24 mål)
 2001-2004: Esbjerg fB (90 kampe, 2 mål)
 2004-20??: Helsingborgs IF

Eksterne henvisninger 

Fodboldspillere fra Sverige
Fodboldspillere fra IFK Göteborg
Fodboldspillere fra Helsingborgs IF
Fodboldspillere fra Esbjerg fB
Deltagere ved det europæiske mesterskab i fodbold 2004
Ove Pedersen

Ove Pedersen er en dansk fodboldtræner, der senest var cheftræner i Hobro IK. Han har tidligere stået i spidsen for en række klubber, der bl.a. er FC Midtjylland, Esbjerg fB, AGF, FC Vestsjælland, OB og FC Fredericia.

Karriere som træner 
Han trænede Herning Fremad i 1. division i 1999, og da de fusionerede med Ikast fS og dannede FC Midtjylland, fik han træneransvaret for fusionen. Han rykkede på den første sæson, og klubben fik en god start i den bedste række med en 4.- og 3.-plads. Han blev da også på baggrund af 3.-pladsen kåret som årets træner i sæsonen 2001-02. I 2002 gik turen videre til Esbjerg fB, som han også fik succes med, kulminerende med bronzen i 2004. I årsskiftet 2005/2006 skiftede han til AGF, som overvintrede under nedrykningsstregen. Han skrev under på en treethalvtårig aftale. De rykkede også ned, men kom op igen året efter, og da han forlod dem, lå de nummer 5 i SAS-ligaen ved årsskiftet 2008/2009. Herefter vendte han tilbage til Esbjerg, hvor han var tilknyttet frem til 2011.

Efter årene i Esbjerg fB drog han i 2011 videre til FC Vestsjælland. Han overtog holdet, da de spillede i 1.division. Efter sæsonen 2012/13 rykkede klubben op i Superligaen. I deres debutsæson i ligaen (2013/14) førte Ove dem til en flot 9. plads. Efter sæsonen udløb hans kontrakt dog, og hans tid i klubben var slut. Han kom imidlertid ikke til at være arbejdsløs længe, da OB i september 2014 ansatte ham til at redde klubbens eksistens i Superligaen efter en dårlig start på sæsonen. Han reddede klubben, men var efter sæsonen 2014/15s afslutning igen arbejdsløs.

Arbejdsløs fik han dog ikke lov til at være længe, da FC Fredericia den 23. juni 2015 offentliggjorde, at Ove var deres nye cheftræner. Efter kun et halvt år på posten kom det frem, at han havde sagt ja til en ny udfordring i Hobro IK. Den 28. november 2016 blev han fyret i Hobro IK, selvom klubben på daværende tidspunkt lå nummer 1 i 1.division.

Tidligere i karrieren har han trænet ungdomslandsholdet i Qatar, og han har derfor en international træneruddannelse.

Civilt liv 
Ove Pedersen er uddannet bankmand.

Referencer

Eksterne henvisninger 
 

Fodboldtrænere for AGF
Fodboldtrænere fra Danmark
Fodboldtrænere fra Esbjerg fB
Fodboldtrænere fra FC Midtjylland
Fodboldtrænere fra FC Vestsjælland
Fodboldtrænere fra Odense Boldklub
Anders Møller Christensen

Anders Møller Christensen (født 26. juli 1977) er en tidligere dansk fodboldspiller, der spillede 8 sæsoner for OB i Superligaen.

Landshold 
Han fik sin debut for Danmarks fodboldlandshold 29. maj 2008 i en venskabskamp mod Holland.

Eksterne Henvisninger 

 Anders Møller Christensen på superstats.dk
 Anders Møller Christensen  på FC Roskilde

Fodboldspillere fra Danmark
Fodboldspillere fra Odense Boldklub
Fodboldspillere fra Esbjerg fB
Fodboldlandsholdsspillere fra Danmark
Fodboldspillere fra FC Roskilde
Rade Prica

Rade Prica (født 30. juni 1980 i Helsingborg) en en svensk tidligere fodboldspiller, der blandt andet spillede i Danmark hos AaB.

Karriere 
Rade Prica startede sin karriere i svenske Ljungby IF. I 1998 skiftede han til den svenske Allsvenskan-klub Helsingborgs IF, hvor han frem til 2002 scorede 27 mål i 73 kampe. De næste tre år tilbragte Rade Prica i FC Hansa Rostock, inden han i sommeren 2006 skiftede på en fri transfer til den danske Superliga-klub AaB. Han blev i sin første sæson i klubben topscorer i ligaen med 19 mål, og 13 af disse blev scoret i forårssæsonen. Ved sæsonens udgang blev Rade Prica derfor kåret til forårets profil af Tipsbladet. AaB solgte ham i starten af 2008 til Sunderland for et beløb, der angiveligt lå tæt på 2 millioner £.

Rade Prica scorede i sin debutkamp for Sunderland mod Birmingham City F.C., men havde siden svært ved at spille sig på holdet og spillede kun fire kampe siden sit skifte fra AaB.

I transfervinduet i januar 2009 verserede der derfor rygter om, at AaB forsøgte at købe Rade Prica tilbage. Ifølge avisen BT strandede forsøget imidlertid på, at AaB havde svært ved at matche hans nuværende løn i Sunderland, der angiveligt skulle ligge på omkr. 10 millioner kr. årligt. i stedet for AaB blev det til et skifte til Rosenborg hvor prica oplevede stor succes og vandt 2 mesteskaber med klubben i perioden 2009-2013

Rade Prica nåede at spille 14 kampe og score to mål for det svenske landshold, hvor han debuterede i februar 2001.

Eksterne henvisninger 

Fodboldspillere fra Sverige
Fodboldspillere fra AaB
Fodboldspillere fra Sunderland A.F.C.
Fodboldspillere fra FC Hansa Rostock
Fodboldspillere fra Rosenborg BK
Fodboldspillere fra Helsingborgs IF
Jesper Kragh Grodal

Jesper Kragh Grodal (født 31. oktober 1972) er en dansk matematiker.

Han er søn af professor Birgit Grodal og professor Torben Kragh Grodal.

Han blev i 1997 cand.scient. i matematik fra Københavns Universitet og tog til MIT, hvor han i september 2000 blev Ph.D. i matematik med en afhandling med titlen Higher limits via subgroup complexes.

Fra 2003 til 2006 var han ansat ved University of Chicago og siden 2006 har han været ansat ved Københavns Universitet.

I 2006 fik han tildelt European Young Investigator Award.

Kilder/Eksterne henvisninger 
 European Science Foundations omtale af EYIA-prisen 2006 

Matematikere fra Danmark
Personer i Kraks Blå Bog
Orkesterefterskolen

OrkesterEfterskolen er en efterskole for klassisk musik og folkemusik som ligger i Holstebro. Den blev startet af bratschisten Charlotte Borchorst Faurschou i skoleåret 2004/2005. Skolens væsentligste formål er at støtte unge klassiske musikere, både unge med ambitioner om en professionel musikkarriere og unge, som blot interesserer sig for den klassiske genre. Efterskolen er den eneste i Danmark, som udelukkende beskæftiger sig med klassisk og folkemusik.

OrkesterEfterskolen tilbyder undervisning i 9. og 10. klasse. Hver årgang består af ca. 68 unge musikere, hvoraf de fleste tilsammen danner skolens eget symfoniorkester, som dirigeres af skolens dirigent Ole Faurschou. Udover symfoniorkestret synger alle elever også i fælleskoret dirigeret af Asbjørn Faleide Fristad, et 4 stemmigt kor, der primært synger klassiske værker, bl.a. af Carl Nielsen.

På OrkesterEfterskolen er der 6 forskellige linjer: Orkester, folkemusik, sang, klaver, orgel samt guitar og blokfløjtelinjen og der tilbydes soloundervisning  ved konservatorieuddannede lærere. 

Kulturminister Mette Bock lancerede i april 2018 en talentindsats, der skal styrke og udvikle lokale talentmiljøer, og orkesterEfterskolen er  udpeget til et sådant ”talentmiljø”

Ekstern henvisning
 OrkesterEfterskolens hjemmeside

Efterskoler
Bygninger, konstruktioner og anlæg i Holstebro
Etableret i 2004
Uddannelse i Holstebro
Kultur i Holstebro
The Silent Force

The Silent Force er det tredje studiealbum fra det hollandske goth metalband Within Temptation, udgivet 15. november 2004.

Den er udgivet i tre versioner: en grundversion med cd-cover og uden booklet, en standardversion med cd-cover og en 8-sidet booklet og en bonusversion som en digipak med luksuriøst kunstværk, forbedret cd-rom indhold og to bonusnumre (se nedenfor).

Kun to måneder efter udgivelses-datoen, solgte albummet guld i Tyskland, Holland og Belgien og i midten af 2005 også i Finland. Det forgående album Mother Earth solgte også guld i Tyskland, solgte Platin i Holland, og blev i Tyskland på albumlisten i 30 uger.

Spor 
 "Intro" – 1:58
 "See Who I Am" – 4:52
 "Jillian (I'd Give MY Heart" – 4:47
 "Stand My Ground" – 4:28
 "Pale" – 4:28
 "Forsaken" – 4:54
 "Angels" – 4:00
 "Memories" – 3:51
 "Aquarius" – 4:47
 "It's The Fear" – 4:07
 "Somewhere" – 4:14

Bonus tracks 
GUN Records Realease
 "A Dangerous Mind" – 4:17
 "The Swan Song" – 3:58

Roadrunner Records Realease
 "Destroyed (Demo Version)" – 4:52
 "Jane Doe" – 4:30

Referencer 

Silent Force, The
Album fra 2004
Eliteserien

Eliteserien kan betyde flere ting:

 Superisligaen – den øverste danske ishockeyrække for mænd hed eliteserien 1985-1998
 Eliteserien (fodbold) – den øverste norske fodboldrække for mænd
 REMA 1000-ligaen (kvinder) – den øverste norske håndboldrække for kvinder
 Svenska hockeyligan – den øverste svenske ishockeyrække for mænd hed elitserien 1975-2013
 Eliteserien (norsk ishockey), også kaldet Fjordkraftligaen – den øverste norske ishockeyrække for mænd

Referencer
Bindslev

Bindslev er en mindre by i det nordlige Vendsyssel med , beliggende i Bindslev Sogn ca. 20 kilometer nordøst for Hjørring. Byen ligger i Hjørring Kommune og hører til Region Nordjylland.

Arkæologiske udgravninger har vist, at der har været bebyggelse på stedet helt fra stenalderen. I Bindslev Kirke (ca. 1 kilometer vest for byen) findes et usædvanligt velbevaret middelalderligt kalkmaleri forestillende Maria med barnet.

Byens idrætsforening, Bindslev/Tversted IF, kunne i 2006 fejre 80 års jubilæum. Ganske vist skete der i 1969 en udvidelse af Bindslev IF af 1926, da Tversted IF kom med under det nuværende navn, men der har gennem årene været enighed om at gå ud fra 1926 som året, hvor klubben blev stiftet.

BTI har flere gange været i Jyllandsserien, men dette er dog mange år siden. I dag spiller 1. holdet i Serie 4.

I dag er byen mest kendt for sit årlige harmonikatræf, der hvert år i uge 30 trækker tusindvis af mennesker til byen. Desuden findes Danmarks eneste fungerende jævnstrøms-elektricitetsværk i byen. 
Bindslev kan du finde på www.bindslev-bhe.dk.

Historie 
I 1682 bestod Nørre Bindslev af 13 gårde og 13 huse med jord. Det samlede dyrkede areal udgjorde 326,0 tønder land skyldsat til 69,05 tønder hartkorn. Dyrkningsformen var græsmarksbrug med alsædejord.

Omkring århundredeskiftet blev byen beskrevet således: "Nørre-Bindslev med Skole, 2 Møller og Andelsmejeri, Købmandsforretninger o.s.v."

Bindslev voksede i mellemkrigstiden og efter 2. verdenskrig: i 1925 havde byen 556 indbyggere, i 1930 495, i 1935 590 og i 1940 631 indbyggere i 1945 666, i 1950 745, i 1955 747, i 1960 902 og 1.010 i 1965. I 1930 var erhvervssammensætningen: 95 levede af landbrug, 153 af industri og håndværk, 69 af handel, 46 af transport, 14 af immateriel virksomhed, 56 af husgerning, 60 var ude af erhverv og 2 havde ikke angivet oplysninger. Bindslev lå som en mindre oplandsby for området nord for Sindal.

Kendte danskere født i Bindslev 
 1876 – Rasmus Bindslev, socialdemokratisk politiker og borgmester i Silkeborg, hvor Bindslevsplads er opkaldt efter ham.
 Kirsten Larsen, dansk badmintonspiller, der bl.a. vandt All England i 1987.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Hjørring Kommune
Stensbæk (Bindslev Sogn)

Stensbæk er en lokalitet nordøst for Nørre Bindslev by, Bindslev Sogn. 

Opkaldt efter hovedgården Stensbæk, der oprindeligt hørte under Herregården Odden ved Mygdal.

Lokaliteter i Hjørring Kommune
Jacques Delors

Jacques Lucien Jean Delors (født 20. juli 1925 i Paris) er en fransk økonom og politiker. Den første formand for Europa-Kommissionen, der bestred embedet i to perioder (1985-1995). Delors blev i 1950 far til den senere socialistiske politiker, Martine Delors, gift Aubry.

I 1940'erne og 1960'erne havde Delors en række forskellige poster inden for bankverdenen og den franske centraladministration. I 1969 blev han rådgiver for premierminister Jacques Chaban-Delmas, der tilhørte gaullistpartiet.

I 1974 blev han medlem af socialistpartiet (PS). Han var valgt til Europaparlamentet fra 1979-1981. Under præsident François Mitterrand bestred Delors en række økonomiske ministerposter fra 1981-1984.

I 1985 blev Delors formand for Europa-Kommissionen. Han betragtes almindeligvis som en af de stærkeste formænd som Kommissionen har haft. Delors spillede en central rolle i relanceringen af den europæiske integrationsproces i 1980'erne og navnlig tilskrives han etableringen af det Indre marked, der trådte i kraft den 1. januar 1993 på baggrund af en "hvidbog" udarbejdet af hans administration.

Se også 
 Delors-komiteen

Eksterne henvisninger 

Økonomiministre fra Frankrig
Socialister fra Frankrig
Europa-Kommissionsformænd
Tversted

Tversted er en lille by i det nordvestlige Vendsyssel ved Tannis Bugt. Den er beliggende i Hjørring Kommune og hører til Region Nordjylland. Byen har  og ligger i Tversted Sogn. Om sommeren stiger indbyggertallet, når tusinder af turister gæster en badeby, der af nogen kaldes "lille-Skagen". Vest og øst for byen ligger sommerhusområder, ligesom byen rummer campingpladser og badehotel.

Et særkende ved Tversted Strand er den beskyttede beliggenhed inderst i Tannis Bugt. Hovedgaden Tannisbugtvej fører direkte ud på den ret brede sandstrand. Ydermere gør læ fra de norske fjelde, at Tversted sammen med Skiveren og Skagen er blandt de områder i Jylland, der får mest sol.

Hvert år i uge 42 afholdes der "Jazzy Days", hvor repræsentanter fra både dansk og international moderne jazz gæster byen.

Tversted er i 2014 blevet Nulskrald-landsby. Både fastboende og turister arbejder for at lave så lidt affald som muligt.

Kilder